open-index/open-wikipedia-markdown huggingface dataset:
Kamila Kordovská

**Kamila Kordovská** es un professional handball-lusora de Tchekia. Ella nascet li 4-im de decembre 1997 in Praha e ella lude desde li julí 2025  por  Sport-Union Neckarsulm in Germania.

Kamila Kordovská es 1,79 metres alt.

## Clubs
* til 2017 DHC Slavia Praha
* 2017–2022	HSG Blomberg-Lippe (Germania)
* 2022–2025	Handball Plan-de-Cuques (Francia)
* 2025–	Sport-Union Neckarsulm (Germania)

## International
Kamila Kordovská lude desde li 9-im de novembre 2016 por li National representation de Tchekia in li handball por féminas. Ella partiprendet con National representation de Tchekia in li handball por féminas in li Europan championatu de handball por féminas in li annu 2018 in Francia, 2020 in Dania e 2022. Kamila Kordovská anc partiprendet in li Championatu mundal de handball por féminas 2017 in Germania, 2021 in Hispania e 2025 in Germania e Nederland por li National representation de Tchekia in li handball por féminas.

## Ligamantes extern
* Kamila Kordovská che eurohandball.com
Wilhelm Ostwald

**Wilhelm Ostwald** esset un chimico, filisof e socilog de Germania. Il nascet ye li 2-im de septembre 1853 in Riga (hodie: Latvia, tande Russia) e morit ye li 4-im de april 1932 in Leipzig. Wilhelm Ostwald ganiat in li annu 1909 li nobel-premie por chimie pro su studies pri li catalise. Secun li nationalitá Wilhelm Ostwald esset german, il apartenet al balto-german elite, quel dominat Estonia e Latvia til li annu 1918.

Wilhelm Ostwald fundat li fisical chimie. Il studiat chimie al universitá de Tartu (hodie: Estonia. In li annu 1881 Wilhelm Ostwald devenit professor por chimie in Riga. In li annu 1887 il translocat a Leipzig e devenit ta professor por fisical chimie. In li annu 1907 Wilhelm Ostwald retirat se quam professor. Poy il esset activ quam líber explorator e filosof de cultura. Wilhelm Ostwald esset membre del Delegation por li adoption de un international auxiliari lingue, quel propagat li lingue Ido pos un decision in li annu 1907.

Wilhelm Ostwald creat li scientie de colores.

Wilhelm Ostwald maritat in li annu 1880 Helene von Reyher e li cuple havet quin infantes.
Susanne Lothar

**Susanne Lother** esset un actoressa  television, teatre e cinema e cantatora de Germania. Ella nascet ye li 15-im de novembre 1960 in Hamburg e morit ye li 21-im de julí 2012 in Berlin.

Li genitores de Susanne Lother, Ingrid Andree e Hanns Lother anc esset ambi actores. Sunanne Lothar comensat studiar acter in Hamburg, ma abandonat li studies e devenit directmen acter al teatre. Ella esset activ quam actoressa inter 1983 til su morte in li annu 2012.

Susanne Lother colaborat inter 1997 e 2009 in quar filmes con li film-director Michael Haneke de Austria. In li annu 1997 ella ludet in li film Funny Games li rol de *Anna Schober*, qui devenit con su familie victime de du psicopates. Il li sam annu 1997 Susanne Lothar ludet in li film Das Schloß (Li Castelle) li rol de Frieda. Ella ludet in li annu 2001 in li film *Die Klavierspielerin* secun un roman de Elfriede Jelinek e in li annu 2009 in li film *Das weiße Band – Eine deutsche Kindergeschichte*. Ti film ganiat pluri premies.

Susanne Lother maritat in li annu 1997 li actor Ulrich Mühe. Li cuple have du comun infantes.

## Ligamentes extern
* Susanne Lothar in li Internet Movie Database
Lando Norris

**Lando Norris** es un motor-sportist del Reyatu Unit. Il nascet ye li 13-im de novembre 1999 in Bristol e devenit in li seson 2025 por li unesim vez champion mundal in li motorsport-serie Formul Un.

Lando Norris es activ quam pilote in li Formul Un desde li annu 2019. Inter 2016 e 2017 il esset activ in li FIA F3 Europan e inter 2017 e 2018 in li motorsport-serie FIA Formul 2.

In li Formul Un Lando Noris ganiat inter 2019 e 2025 11 curses.

## Teams de Lando Norris in li Formula Un
* 2019- nu Mc Laren
Bo van Wetering

**Bo van Wetering** es un professional handball-lusora de Nederland. Ella nascet li 5-im de octobre 1999 in hungarian club Győri ETO KC.

Bo van Wetering es 1,70 metres alt. Ella ganiat in li annu 2019 li championatu mundal de handballe por féminas con li National representation de Nederland in li handball por féminas.

## Clubs
* til 2016	Westfriesland SEW
* 2016–2019	VOC Amsterdam
* 2019–2021	TuS Metzingen (Germania)
* 2021–2024	Odense Håndbold (Dania)
* 2024– Győri ETO KC (Hungaria)

## International
Bo van Wetering lude desde li annu 2019 por li National representation de Nederland in li handball por féminas. Til li 9-im de marte 2025 ella ludet 112cvezes por li National representation de Nederland in li handball por féminas e jettat 369 goles. Bo van Wetering partiprendet con li National representation de Nederland in li handball por féminas in li championatu mundal de handball por féminas 2019 in Japan, 2021 in Hispania, 2023 in Dania, Norvegia e Svedia e 2025 in Germania e Nederland. Bo Wetering anc partiprendet in li championatu europan con li National representation de Nederland in li handball por féminas in li annus 2020 in Dania, 2022 e 2024 in Austria, Svissia e Hungaria.

## Successes
* 2017 Champion de Nederland con VOC Amsterdam
* 2019 Championatu mundal con li National representation de Nederland in li handball por féminas
* 2021 e 2022 Champion de Dania con Odense Håndbold (Dania)
* 2025 EHF Liga del Championes por féminas con  Győri ETO KC (Hungaria) 
* 2025 Champion de Hungaria con  Győri ETO KC (Hungaria) 

## Ligamentes extern
* Bo van Wetering che Eurohandball.com
Viola Leuchter

**Viola Charlotte Leuchter ** es un professional german handball-lusora. Ella nascet li 15-im de junio 2004 in Aachen e lude desde li annu 2025 por Odense Håndbold en Dania.

Viola Leuchter es 1,85 metres alt.

## Clubs
- TV Weiden
* til 2019	BTB Aachen
* 2019–2024	Bayer Leverkusen
* 2024–2025	HB Ludwigsburg
* 2025–	Odense Håndbold (Dania)

## International
Viola Leuchter lude desde li 3-im de marte 2023 por li National representation de Germania in li handball por féminas. Ella ludet 39 vezes por Germania e jettat 94 goles (til li 6-im de novembre 2025).
Viola Leuchter partiprendet in li Championatu mundal in li handball por féminas in li annu 2023 e 2025 in Germania e Nederland.
Viola Leuchter partiprendet por li National representation de Germania in li handball por féminas in li Olimpic Ludes del Estive 2024 in Paris.

## Successes
* 2025 Argente-medallie in li  Championatu mundal in li handball por féminas in li annu 2025 in Germania e Nederland con li National representation de Germania in li handball por féminas.
Jean Piaget

**Jean William Fritz Piaget ** esset un psichologo e biologo e de Svissia. Il nascet ye li 9-im de august 1896 in Neuchâtel e morit ye li 16-im de septembre 1980. 

Jean Piaget devenit famosi per su labore pri li developament psicologic de infantes, quel resultat in su Teorie del cognitiv developament. Ti teorie es anc conosset quam *genetic epistemologie*.

Jean Piaget studiat biologie e fat ja pos tri annus de studie su doctoratu. Il laborat quam docente al universitá de Geneva e directet ta li Institute Jean-Jacques Rousseau por psichologie e education inter 1933 e 1971. Inter 1929 e 1954 Jean Piaget esset professor al universitá de Geneva. Il anc esset professor in Lausanne, Neuchâtel e al Sorbonne in Paris. Desde li annu 1955 Jean Piaget esset director del *Centre International d’Épistémologie Génétique*, quel il hat self fundat.

Jean Piaget maritat Valentine Châtenay e li cuple havet tri infantes.
Jana Mittún

**Jana Mittún** es un professional handball-lusora del Faroe Insules. Ella nascet li  24-im de novembre 2003 in Tórshavn (Faroe Isles) e lude desde li annu 2025 por li handball-club Viborg HK in Dania.

Jana Mittún es 1,85 metres.

## Clubs
* 2021–2023	H71 Tórshavn		
* 2023-	Viborg HK (Dania)

## International
Jana Mittún lude desde 6-im de octobre 2021 por li National representation del Faroe Insules in li handball por féminas. Ella partiprendet in li Europan Championatu de Handball por féminas 2024 in Austrie, Hungaria e Svissia e in Championatu Mundal de Handball por féminas 2025 in Germania e Nederland Til li 18-im de octobre 2025 Jana Mittún jettat 129 goles in 28 ludes por National representation del Faroe Insules in li handball por féminas.
Generation Germania

Li **Generation Germania** (german: *Generation Deutschland*) es li organisation de yunité del dextri political partise Alternative por Germania in Germania.  It esset fundat ye li 29-im de novembre 2025 in Gießen quam successor del dissoluet Yun Alternative por Germania.

* Fundation: 29-im de novembre 2025 in Gießen
* Political direction: extrem dextri til national-conservativ
* Presidente: Jean-Pascal Hohm
* Vice-presidente: Jan Richard Behr, Adrian Maxhuni, Patrick Heinz
* Membritá: circa 1.000 (2025)
* Etá: membres posse haver inter 16 e 35 annus.

## Organisation
Por devenir membre del Generation Deutschland on deve esser membre in li partise Alternative por Germania e esser in li etá inter 16 e 35 annus. Omni yun membres del Alternative por Germania esset invitat membres in li Generation Deutschland. Circa 1500 membres respondet positivmen e circa 1000 membres partiprendet li congress de fundation ye li 29-im de novembre 2025 in Gießen.

## Presidentes del Generation Germania
* 2025- Jean-Pascal Hohm
Sophie Kinsella

**Sophie Kinsella**, nascet quam Madeleine Sophie Townley, esset un anglesi autoressa. Ella nascet ye li 12-im de decembre 1969 in London e morit li 10-im de decembre 2025 in li Comtia Dorset. Sophie Kinsella esset un tre successosi autoressa in li literatura por féminas.

Sophie Kinsella comensat studiar musica in Oxford, ma changeat a filosofie, political scientie e economie. Pos li studies ella comensat laborar quam jurnalist por economic temas.

In li annu 1995 Sophie Kinsella publicat su unesim roman *The Tennisparty* (Li festa di ténnis) sub li nómine Madeleine Wickham. Ti roman por féminas devenit tre successosi e Sophie Kisella publicat six altri tal romanes.

Sub li nómine Sophie Kinsella ella publicat inter 2000 e 2019 11 romanes in li serie *Shopaholic*, quel esset tre successosi.

Til su morte Sophie Kinsella vendit plu quam 50 milliones libres e su libres esset traductet in plu quam 40 lingues.

Sophie Kinsella maritat in li annu 1991 Henry Wickham e li cuple havet quar filios e un filia.

Sophie Kinsella morit in li etá de 55 annus pro un tumore in li cerebre.

## Referenties
Menopause

**Menopause** es li témpor in li vive de un fémina in quel ella cessa haver li menstruation. To significa li fine del periode del fecunditá. Li menopause comensa in li medial etá de 52 annus.

Li cause del menopause es un hormonal changeament in li córpore. Li menopause es un processu in tri fases. Li tri medical fases es: perimenopause, menopause e postmenopause. In li comense li menstruation del fémina devenit ínregulari. Li menopause es acompaniat con diferent problemas de sanitá quam depressiones, undes de calore in li córpore, vaginal atropie e disturbationes del dorme.
Katharina Filter

**Katharina Filter ** es un professional german handball-lusora. Ella nascet li 4-im de februar 1999 in Hamburg e lude desde li annu 2025 por Team Esbjerg en Dania.

Katharina Filter es 1,81 metres alt e e lude sur li position del gol-gardera. Ella lude handball in li hall e anc handball de plage.

## Clubs
* –2014 HG Norderstedt
* 2014–2015	Viborg HK (Dania)
* 2015–2018	Buxtehuder SV
* 2018–2019	HL Buchholz 08-Rosengarten
* 2019–2022	Buxtehuder SV
* 2022–2023	København Håndbold
* 2023–2025	Brest Bretagne Handball
* 2025– Team Esbjerg

## International
Katharina Filter lude desde li 21-im de april 2021 por li National representation de Germania in li handball por féminas. Ella ludet 74 vezes por Germania e jettat 2 goles (til li 6-im de novembre 2025).
Katharina Filter partiprendet in li Championatu mundal in li handball por féminas in li annu 2023 e 2025 in Germania e Nederland.
Katharina Filter partiprendet in li Championatu europan in li handball por féminas in li annu 2022 e 2024.
Katharina Filter partiprendet por li National representation de Germania in li handball por féminas in li Olimpic Ludes del Estive 2024 in Paris.

Katharina Filter anc lude por li National representation de Germania in li handball de plage por féminas

## Successes
* 2021 Aure-medaillie in li handball sur plage in li Championatu europan in li handball de plaje por féminas con li National representation de Germania in li handball de plaje por féminas.
* 2022 Aure-medaillie in li handball sur plage in li Championatu mundal in li handball de plaje por féminas con li National representation de Germania in li handball de plaje por féminas.
* 2022 Aure-medaillie in li handball sur plage in li World Games 2022 con li National representation de Germania in li handball de plaje por féminas.
* 2025 Argente-medallie in li  Championatu mundal in li handball por féminas in li annu 2025 in Germania e Nederland con li National representation de Germania in li handball por féminas.
Gabriel Boric

**Gabriel Borić Font** ess un levul politico de Chile. Il nascet li 11-im de februar 1986 in Punta Arenas e il es desde li 11-im de marte 2022 presidente de Chile. 

Li familie de Gabriel Boric es de croatian orígine. Gabriel Boric studiat jurisprudentie in li cité capital Santiago de Chile, ma il ne finit su studies successosimen. Il esset un levul activist durant su studies e esset inter 2011 e 2012 presidente del Federation del studiantes del Universitá de Chile in Santiago de Chile. Gabriel Boric esset un del ductores del protestes del studiantes in Chile inter 2011 e 2013.

Gabriel Boric anunicat in li annu 2024 que il es in un relation con li chimico e basketball-lusora Paula Carrasco. Li cuple have un comun filia e Paula Carasco have un filio ex un altri relation.

## Political cariera
* 2008-2016 Gabriel Boric esset membre del coalition Autonom Levul.
* 2014-2022 Gabriel Boric esset membre del parlament de Chile in li Dom de Representantes.
* 2016-2018 Gabriel Boric esset membre Autonomist Movement
* 2017 Gabriel Boric devenit membre del levul partise Frente Amplio.
* 2021 Gabriel Boric devenit presidente del levul partise Frente Amplio.
* 2021 Gabriel Boric esset electet quam presidente de Chile.
* 2021-2023 Gabriel Boric esset membre del Apruebo Dignidad.
* 2022-2026 Gabriel Boric esset presidente de Chile inter li 11-im de marte 2022 e li 11-im de marte 2026.
* 2022 Li radical levul proposition de un nov constitution de Gabriel Boric es rejectet in un plebiscite per 62 percentes.
* 2025 Gabriel Boric ne candidat denov pro li oficie del presidente pro su modest popularitá.
Tamara de Lempicka

**Tamara de Lempicka** esset un pictora de Polonia. Ella nascet quam *Maria Rozalia Gurwik-Górska* ye li 16-im de may 1898 in Warszawa (Polonia) e morit li 18-im de marte 1980 anc in li Cuernavaca (Mexico). Tamara de Lempicka pictet in li stil de Art-déco.

Tamara de Lempicka esset de judeic orígine. Ella studiat arte in Sant Petersburg e Paris. Pos li Russian Revolution in li annu 1917 Tamara de Lempicka forlassat Russia. In li annu 1939 pos li comense del Duesim Guerre Mundal ella forlassat con su marito Europa e habitat in li Unit States de America e Mexico.

Inter 1916 e 1931 Tamara de Lempicka esset maritat con Tadeusz Łempicki e inter 1934 e 1961 ella esset maritat con Raoul Kuffner de Diószegh. Tamara de Lempicka havet un filia.
Julian Reichelt

**Julian Reichelt** es un jurnalist de Germania. Il nascet li 15-im de junio 1980 in Hamburg e esset inter februar 2017 e octobre 2021 presidente del digital redaction del jurnal diari Bild. Desde li julí 2023 Julian Reichelt es li chef-redactor del dextri-conservativ internet-portal Nius.

Julian Reichelt studiat jurnalisme al academie del edition edition Axel Springer SE in Berlin. Il laborat quam reportero in regiones del guerre quam Afganistan, Georgia, Thailand, Irak, Sudan e Libano. In li annu 2007 Julian Reichelt devenit chef-reportero.

In li annu 2014 Julian Reichelt devenit chef-redactor del internet edition del jurnal diari Bild. In li annu 2017 Julian Reichelt devenit anc chef-redactor del printat edition del jurnal diari Bild. In li octobre 2021 li edition Axel Springer SE congediat Julian Reichelt.

In li julí 2022 Julian Reichelt comensat su YouTube-canal *Achtung, Reichelt!*. In li septembre 2024 ti canal havet 500.000 abonnatores.

Julian Reichelt devenit chef-redactor del dextri-conservativ portal de novas Nius.
Haiku

**Haiku** (japanesi: "俳句") es un traditional japanesi forme de un poema. Un haiku consiste ex solmen tri lineas. Li haiku have un longore de 5 - 7 - 5 sillabes. In li orígine haukus contene un description del natura. Un haiku ne explica, it solmen descri. 

Li max famosi poetes de Haiku de Japan es Matsuo Basho (1644–1694), Yosa Buson (1716–1783), Kobayashi Issa (1763–1827) e Masaoka Shiki (1867–1902).

Hodie es haikus es scrit in li tot munde e in mult lingues.

## Haikus in Interlingue
Hay anc haikus in Interlingue. Ci es un exemple:

*Sub li lune clar*,
*folies cade lentmen*,
*li nocte spira.* 
(Autoressa: Patricia Schmidt)

## Referenties
Antje Döll

**Antje Döll **, nascet quam Antje Lauenroth, es un professional german handball-lusora. Ella nascet li 3-im de octobre 1988 in Haldensleben e lude desde li annu 2025 por Sport-Union Neckarsulm en Germania.

Antje Döll es 1,60 metres alt e es un specialiste por jettar sett metres. Ella es maritat con Jan Döll, qui es anc un handball-lusor. Antje Döll aprendet li profession de un policist.

## Clubs
* 1995–2001	MTV Weferlingen (Yunesse)
* 2001–2006	HSC 2000 Magdeburg
* 2006–2015	HSG Bensheim/Auerbach
* 2015–2024	SG BBM Bietigheim
* 2024–2025 HB Ludwigsburg
* 2025–	Sport-Union Neckarsulm

## International
Antje Döll lude desde li 8-im de junio 2017 por li National representation de Germania in li handball por féminas. Ella ludet 105 vezes por Germania e jettat 273 goles (til li 6-im de novembre 2025).
Antje Döll partiprendet in li Championatu mundal in li handball por féminas in li annus 2019, 2021, 2023 e 2025 in Germania e Nederland e in li Championatu europan in li handball por féminas 2020 e 2024.
Antje Döll partiprendet por li National representation de Germania in li handball por féminas in li Olimpic Ludes del Estive 2024 in Paris.

## Successes
* Champion de Germamia 2017, 2019, 2022, 2023, 2024 und 2025
* Bocale de Germania 2021, 2022, 2023 und 2025
* 2022 EHF Europan Liga
* 2025 Argente-medallie in li  Championatu mundal in li handball por féminas in li annu 2025 in Germania e Nederland con li National representation de Germania in li handball por féminas.
Sílvia Orriols

**Sílvia Orriols Serra** es un feminin politico de Hispania del region Catalonia. Ella nascet ye li 9-im de octobre 1984 in Vic, Catalonia e es desde li 17-im de junio 2023 borgomastra de Ripoll. Sílvia Orriols fundat in li julí 2020 li dextri catalan-nationalist partise Catalan Alliantie e es desde li 28-im de octobre 2020 li presidente de ti partise.

## Personal e professional vive
Sílvia Orriols studiat scientie de biblioteca, information e documentation al universitá de Vic. Pos su studies ella laborat quam secretaria in un privat firma.

Sílvia Orriols es maritat con David Subirana e li cuple have quin infantes.

## Political cariera
* 2004-2017 Sílvia Orriols esset membre del partise Estat Català (Catalan state).
* 2017-2020 Sílvia Orriols esset membre del partise National Fronte de Catalonia.
* 2020 Sílvia Orriols fundat in li julí 2020 li dextri catalan-nationalist partise Catalan Alliantie e es desde li 28-im de octobre 2020 li presidente de ti partise.
* 2023 Sílvia Orriols esset electet quam borgomastra del cité Ripoll in Catalonia.
* 2024 Sílvia Orriols esset electet quam membre del parlament del region Catalonia por li partise Catalan Alliantie.

## Politica
Sílvia Orriols suporta li idé de un índependent state de Catalonia e criticat li inmigration de muslimanes in masses a Hispania e Catalonia.
Samurai

**Samurai**es un término por li membre del traditional classe de japanesi guerreros in li pre-industrial epoca. Li parol *samurai* o plu ancian *saburai* significa in japanesi *servir*. In Japan self on usa li parol *bushi* por un membre del militari aristocratie.

In li comensa li samuraies esset nur ordinari soldates, ma in li epoca del shogunatu ili devenit parte del regnant strate. 

Quam armes li samurai havet su gladie, quel porta li nómine *[[katana]]* e un curt gladie, quel porta li nómine *wakizashi*. Anc arces, lanses, cascos e curasses apartenet al equipament de un samurai.
Marlo Kelly

**Marlo Kelly** es un actoressa de television e de cinemá de Australia. Ella nascet li 21-im de novembre 2000 in Sydney  e devenit famosi per li rol de *Beth Cassidy* in li serie de Netflix Dare me in li annu 2019.

Marlo Kelly es activ quam actoressa desde li annu 2015. Desde li annu 2024 ella lude in li serie de Netflix 3 Body Problem li rol de *Tatiana*.

## Filmografie
* 2015 Vampir quam Mira.
* 2016 Home and Away quam Skye Peters in 22 episodes.
* 2017 Nobody Hangs Out Anymore (Curt film) quam Poppy. 
* 2018 Patricia Moore quam Patricia Moore.
* 2019 Chlorine quam Beth.
* 2019 Dare me (Serie de Netflix quam Beth Cassidy (omni 10 episodes).
* 2021 Ghost quam Iris.
* 2022 Joe vs. Carole quam Jamir Murdock.
* 2024	3 Body Problem (Serie de Neflix quam Tatiana.

## Referenties
Chris Rea

**Christopher „Chris“ Anton Rea** esset un musico, cantator, gitarrist e compositor del Reyatu Unit. Il nascet li 4-im de marte 1951 in Middlesbrough,  (Anglia) e morit ye li 22-im de decembre 2025 in li etá de 74 annus. Chris Rea fat musica in li stil de rock-musica e blues.

Chris Rea esset activ quam musico desde li annu 1973 til su morte in li annu 2025. In li annus 80 e 90 del 20-im secul li musica in in li stil de pop-musica con elementes de blues, ma desde li annus 2002 Chris Rea preferet blues-musica.

Su max famosi canzon es * Driving Home for Christmas*, quel il publicat in li annu 1986. Inter 1973 e 1977 Chris Rea ludet in li music-gruppe *Magdalene*, ma comensat in li annu 1977 su carriere quam solo-artist.

Chris Rea esset maritat con Joan Lesley e li cuple havet li du filias Josephine e Julia Christina. Chris Rea dedicat a su marita e su filias li canzones Stainsby Girls (1985), Josephine (1985) e Julia (1993).
Megan Abbott

**Megan Abbott** es un autoressa de USA. Ella nascet ye li 21-im de august 1971 in Detroit, Michigan e ella scri criminal romanes e curt racontas. In li libres de Megan Abbott li féminin perspective es li centre.

Megan Abbott studiat al University of Michigan in Ann Arbor, Michigan e fat su doctoratu in angles-american litteratura in New York.

Megan Abbott laborat docente in universitás in New York e al University of Mississippi.

Megan Abbott es maritat con li autor Joshua Gaylord e habita in New York.

## Ovre
In li annu 2002 Megan Abbott publicat su unesim roman *The Street Was Mine: White Masculinity in Hardboiled Fiction and Film Noir*. Su roman *Queenpin* recivet premies de litteratura in li annu 2008.  In li annu 2012 ella publicat li roman Dare me. In li annu 2019 ti roman esset adaptet in un serie de Netflix.

## Ligamentes extern
* Li oficial internet-págine de Megan Abbott
Ulrich Siegmund

**Ulrich Siegmund** es un politico de Germania. Il nascet li 25-im de octobre 1990 in Havelberg e es li prim candidate del dextri partise Alternative por Germania por li electiones al parlament del país federal Saxonia-Anhalt.

## Personal e professional vive
Ulrich Siegmund fat un aprentisage quam comerciante e fundat su propri firma. Il studiat economie e psicologie de economie e finit su studies in li annu 2016.

Ulrich Siegmund es maritat e habita in Tangermünde.

## Political cariera
In li etá de 19 annus til 24 annus Ulrich Siegmund esset membre del Cristan Democratic Union de Germania e devenit membre del Alternative por Germania.
* 2016 Ulrich Siegmund esset electet in li presidentie del Alternative por Germania in li país federal Saxonia-Anhalt e es electet in li parlament del país federal Saxonia-Anhalt.
* 2021 Ulrich Siegmund es reelectet in li parlament del país federal Saxonia-Anhalt.
* 2022 Ulrich Siegmund devenit co-presidente del fraction del Alternative por Germania in li parlament del país federal Saxonia-Anhalt juntmen con Oliver Kirchner.
* 2026 Ulrich Siegmund es li prim candidate del dextri partise Alternative por Germania por li electiones al parlament del país federal Saxonia-Anhalt.

## Ligamentes extern
* Information pri Ulrich Siegmund sur li internet-págine del parlament del país federal Saxonia-Anhalt
Julia Ormond

**Julia Karin Ormond** es un actoressa de Anglia (Reyatu Unit). Ella nascet ye li 4-im de januar 1965 in Epsom, Surrey in Anglia e ella es activ quam actoressa desde li annu 1989.

Julia Ormond studiat acter al *Webber Douglas Academy of Dramatic Art* in London. In li annu 1997 Julia Ormond ludet li cardinal rol de *Smilla Jaspersen* in li criminal-misterie film Smilla's Sense of Snow. Ella anc ludet in li filmes *The Baby of Mâcon* (1993), *Legends of the Fall* (1994), *First Knight* (1995), *Sabrina* (1995) e *The Barber of Siberia* (1998).

Julia Ormond ganiat pluri premies por actoressas.

Julia Ormond esset duvez maritat. Inter 1988 e 1994 con Rory Edwards e inter 1999 e 2008 con Joe Rubin. Julia Ormond have un infantes.
Brigitte Bardot

**Brigitte Anne-Marie Bardot ** esset un famosi actoressa, cantatora e activista por li yure de animales de Francia. Ella nascet li 28-im de septembre 1934 in Paris e morit in li etá de 91 annus ye li 28-im de decembre 2025 in Saint-Tropez.

Brigitte Bardot, qui anc esset conosset per su initiales BB, esset activ quam actoressa e cantatora inter 1952 e 1973. Ella comensat su cariera quam foto-modelle. In li annus 50 e annus 60 del 20-im secul Brigitte Bardot esset regardat quam sexual simbole.

Brigitte Bardot ludet in li film *Et Dieu… créa la femme* in li annu 1956, in *La Vérité* in li annu 1960, e in li film *Le Mépris* de Jean-Luc Godard e in li frances-italian comedie *Viva Maria!* in li annu 1963. Ti filmes creat su image quam *nov fémina* de un fémina, qui decide self e es self-confident. Brigitte Bardot devenit a un simbole del sexual revolultion.

Brigitte Bardot esset anc activ quam cantatora. In li annu 1973 ella finit surprisantmen su cariera quam actor. Brigitte Bardot devenit un activista por li yures del animales til su morte in li annu 2025. Politicalmen ella suportat dextri e radical dextri political opiniones. 

Brigitte Bardot esset quarvez maritat e havet un infante.
Bedri Hamza

**Bedri Hamza** es in politico de Kosovo. Il nascet li 8-im de novembre 1963 in Skenderaj (Srbica) e es desde li 17.im de novembre 2025 presidente del partise Democratic Liga de Kosovo. Bedri Hamza es desde li 7-im de decembre 2021 borgomastro de Sud-Mitrovica.

## Personal vive
Bedri Hamza studiat economie in li unversitá de Priština e fat su doctoratu al universitá de Tirana in Albania. 

Inter 1987 e 1990 Bedri Hamza laborat por li firma Trepča e desde li annu 2000 il laborat in li privat economie.

Bedri Hamza es maritat e have tri infantes.

## Political cariera
* 2007-2011 Bedri Hamza esset vice-ministre por financies de Kosovo.
* 2011-2014 Bedri Hamza esset ministre por financies de Kosovo in li guvernament de Hashim Thaçi.
* 2013-2017 Bedri Hamza esset director del Central Bank de Kosovo.
* 2017-2019 Bedri Hamza esset ministre por financies de Kosovo in li guvernament de Ramush Haradinaj.
* 2021 Bedri Hamza devenit borgomastro de Sud-Mitrovica ye li 7-im de decembre 2021.
* 2025 Bedri Hamza es electet quam presidente del partise Democratic Liga de Kosovo/LDK ye li 17-im de novembre 2025
Giuseppe Peano

**Giuseppe Peano** esset un matematico de Italia e creator del international auxiliari lingue Latino sine Flexione. Il nascet ye li 27-im de august 1858 in Spinetta (hodie: Cuneo) in li region Piemont in Italia e morit ye li 20-im de april 1934 in Torino.

Giuseppe Peano esset li filio de un farmero, ma il studiat matematica in Torino. Il fat su doctoratu e devenit in li annu 1880 professor por matematica al universitá de Torino. In li annu 1881 Giuseppe Peano fundat li revúe *Rivista di matematica*.

In li matematica li grand tema de Giuseppe Peano esset li logica. Su altri grand tema es li axiomas in li matematica.

## Latino sine flexione
In li annu 1903 Giuseppe Peano developat Latino sine flexione quam international auxiliari lingue. Su idé esset prender un simplificat forme del classic latin quam international lingue. Li lingue havet in li comense anc li nómine *[[Interlingua]]*. Til li annu 1950 pluri scientific articules in revúes esset scrit in Latino sine Flexione.
Ammersee

Li **Ammersee** es un lago in Germania. It es situat in li sud del país federal Bavaria.It have un ares de 46,6 quadrat-kilometres.

LI Ammersee have un longore de 15,175 kilometres e un largore de 5,35 kilometres.Li maxim profundore del lago es 80 metres e li medial profundore es 37,8 metres.

Li lago es nominat secun li fluvie Ammer, quel flue in li Ammersee. In li Ammersee es sitsut li onsul Schwedeninsel.

Li Ammersee esset format in li glacie-periode ante circa 10.000 annus. Li lago es un populari destination de turisme. Del lago on posse vider li Alpes.
Schwedeninsel

Li **Schwedeninsel** (Insules de Svedes) es un insul in li lago Ammersee in Germania. It es situat in li sud del país federal Bavaria.

It have un longore de 180 metres e un largore de 130 metres. Li insul have un area de 14,56 quadrat-kilometres. Li insul ne es habitat.

Li ancian nómine del insul es Erlaich. It recevit li nómine Schwedeninsel pro que li habitantes de Dießen am Ammersee fugit al insul quande sved soldates venit in li Guerre de Triant Annus in li 17-im secul.
Forest de Tegel

Li **Forest de Tegel** (german: Tegeler Forst) es un grand area de forest in li nord de Berlin in Germania. It have un area de 21,69 quadrat-kilometres e es situat in li District Reinickendorf in Tegel.

Li Forest de Tegel es in li possession del país federal Berlin. In li Forest de Tegel on trova li max alt árbor del cité Berlin, un 43,15 metres alt fago e anc li max old árbor del cité, li Dicke Marie, quel es un querco, quel es situat proxim del Lago de Tegel.

Li Forest de Tegel es usat por li silvicultura, ma anc quam territoria de recreation por li habitantes del cité. In li Forest de Tegel es situat li monte Ehrenpfortenberg, quel es li max alt monte del District Reinickendorf in Berlin.

In li junio 2025 un fort storm destructet mult árbores in li Forest de Tegel e li forest e pro causes de securitá it esset interdictet intrar in li Forest de Tegel por plu quam tri mensus.
Marburg

**Marburg** es un cité in Germania. It es situat in li centre de Germania e in li centre del país federal Hesse. Marburg apartene al Districte Gießen e es li centre administrativ del Subdistrict Marburg-Biedenkopf. Li fluvie Lahn flue tra li cité.

Li cité es have 73.544 (2024) habitantes e un area de 123,91 quadrat-kilometres.

Marburg es famosi pro su universitá. Li Universitá de Marburg esset fundat in li annu 1524. In li annu 2024 li universitá havet 21.162 studiantes.

Desde li 13-im secul Marburg have li yures de un cité. Inter 1248 e 1604 Marburg esset con quelc interruptiones li residentia del comto de Hesse-Marburg. Por to on nomina Marburg anc li lulluore de Hesse.

## Sport
Li basketball-club BC Marburg lude in li Unesim Bundesliga de Basketball por féminas
Cilia Flores

**Cilia Adela Flores de Maduro** es un féminin politico de Venezuela. Ella nascet ye li 15-im de octobre 1956 in Tinaquillo e esset inter li 15-im de august 2006 til li 5-im de januar 2011 presidente del parlament de Venezuela. Desde li  19-im de april 2013 Cilia Flores es maritat con li presidente de Venezuela Nicolás Maduro. Cilia Flores es membre del Unit Socialist Partise de Venezuela.

Ye li 3-im de januar 2026 Cilia Flores e su marito Nicolás Maduro esset arestat e raptet del Unit States de America. Li USA reprocha a Maduro e Flores que ili es narco-criminardes.

## Personal vive
Cilia Flores esset maritat con Walter Gavidia Rodríguez e es desde li 19-im de april 2013 maritat con li presidente de Venezuela Nicolás Maduro. Li cuple have un filio Nicolás Maduro Guerra.

Cilia Flores studiat jurisprudentie in Caracas e laborat quam avocate. Ella esset li avocate de Hugo Chávez, qui devenit presidente de Venezuela.

## Political cariera
* 2000-2012 Cilia Flores esset membre del parlament de Venezuela.
* 2006-2011 Cilia Flores esset presidente del parlament de Venezuela.
* 2012-2013 Cilia Flores esset general procurator de Venezuela.
* 2016-2017 Cilia Flores esset denov membre del parlament de Venezuela.
* 2017 Cilia Flores es denov membre del parlament de Venezuela.
* 2013 Cilia Flores maritat li presidente de Venezuela Nicolás Maduro.
* 2026 Ye li 3-im de januar 2026 Cilia Flores e su marito Nicolás Maduro esset arestat e raptet del Unit States de America. Li USA reprocha a Maduro e Flores que ili es narco-criminardes.
Anthony Hopkins

**Philip Anthony Hopkins** es un famosi actor de cinemá e television de Gallia (Reyatu Unit). Il nascet li 31-im de decembre 1937 in Port Talbot (Gallia) e es activ quam actor desde li annu 1960.

Anthony Hopkins ganiat duvez li Oscar-premie. Il devenit famosi per luder in li film-serie The Silence of the Lambs in li annu 1991 in quel il lude li psicopatic mortator Hannibal Lector. Anthony Hopkins ludet trivez Hannibal Lector.

Anthony Hopkins studiat acter in Cardiff (Gallia). Il es maritat por li triesim vez e have un infante.

Anthony Hopkins es anc activ quam film-director e producent de filmes. Anthony Hopkins have anc li civitá del Unit States de America.
Delcy Rodríguez

**Delcy Eloína Rodríguez Gómez** es un féminin politico de Venezuela. Ella nascet ye li 18-im de may 1969 in Caracas e es desde li 3-im de januar 2026 temporarimen presidente de Venezuela. Delcy Rodríguez es membre del Unit Socialist Partise de Venezuela e esset desde li annu 2018 vice-presidente de Venezuela. Pos Ye li 3-im de januar 2026 Nicolás Maduro e su marita Cilia Flores esset arestat e raptet del Unit States de America ella devenit temporarimen presidente de Venezuela. 

## Personal vive
Delcy Rodríguez studiat jurisprudentie in Caracas. Su fratre Jorge Rodríguez es desde li annu 2017 ministre por comunication e information de Venezuela.

## Political cariera
* 2013-2014 Delcy Rodríguez esset duesim ministre por comunication e information.
* 2014-2017 Delcy Rodríguez esset inter li 26-im de decembre 2014 til 21-im de junio 2017 ministre por externi aferes de Venezuela in li guvernament de Nicolás Maduro.
* 2017-2018 Delcy Rodríguez esset president del Constituent National Assemblé de Venezuela.
* 2018 Delcy Rodríguez devenit ye li 14-im de junio 2018 vice-presidente de Venezuela sub presidente Nicolás Maduro.
* 2020-2024 Delcy Rodríguez esset ministre por economie e financies de Venezuela.
* 2024 Delcy Rodríguez devenit ministre por petroleo e hidro-carbones de Venezuela.
* 2026 Ye li 3-im de januar 2026 pos que li Unit States de America arestat e raptet Nicolás Maduro Delcy Rodríguez devenit temporarimen presidete de Venezuela.
Domen Prevc

**Domen Prevc** es un sportist de Ski-Saltation de Slovenia. Il nascet li 4-im de junio 1999 in Kranj e ganiat li german-austrian Quar Salteriás Torney de ski saltation 2025/26. 

Il es activ quam ski-saltator por li sport-club SK Triglav Kranj. Desde li seson 2015/2016 Domen Prevc es activ in li Bocale Mundal de Ski-Saltation.

## Personal vive
Domen Prevc finit li gimnasium in Kranj. Il studia *Business Engineering*. Domen Prevc es 174 metres alt e pondera 71 kilogrammes. Peter Prevc have du fratres Peter Prevc e Cene Prevc e un sestra Nika Prevc es anc activ quam ski-saltarores.

## Succeses
### German-Austrian [[Quar-Salterías Torney]]
* 2025/26 Victor del German-Austrian Quar-Salterías Torney.
* 2026 Aure-medallie in li Olimpic Ludes de hiverne 2026 in li competition por mixtet equipes del normal-saltería con li equip de Slovenia.
OPEC

**OPEC** es international economic organisation e significa *Organisation del petroleo exportant landes*. Li OPEC esset fundat in li annu 1960 e have 12 membres. Li sede del organisation es Vienna, benque Austria ne es membre del OPEC.

Li OPEC esset fundat ye li annu 1960 con quin membre-states in Bagdad (Irak).

Li scope del organisation es formar un cartelle por contralar li precie de petroleo in li munde. Li OPEC determina quant petroleo chascun membre-state posse explotar in li annu. Per to li OPEC influentia li precie del petroleo.

Li 12 membre-states representa circa 40 percentes del total production del petroleo in li munde e 75 percentes del provisiones del petroleo in li munde.

## Membres
* Algeria desde 1969
* Democratic Republica de Congo desde 2018
* Equatorial Guinéa desde 2017
* Gabon desde 1975
* Irak desde 1960
* Iran desde 1960
* Kuwait desde 1960
* Libia desde 1962
* Nigeria desde 1971
* Saudi Arabia desde 1960
* Unit Arabic Emiratus
* Venezuela desde 1960

### Ex-membres
* 2016 Indonesia abandonat li OPEC, membre inter 1962 e 2008, e in li annu 2016.
* 2019 Quatar abandonat li OPEC membre inter 1961 e 2019.
* 2020 Ecuador abandonat li OPEC membre inter 1973 e 1992 e inter 2007 e 2020
* 2023 Angola abandonat li OPEC, membre inter 2007 e 2023.

## Institutiones
Li OPEC have li sequent institutiones e organes:
* Conferentia de ministres
* Consilie del guvernatores
* Li Secretariatu
* Presidente
* General-secretario

Li actual general-secretario del OPEC es Haitham al-Ghais (Kuwait)

## OPEC+
Li OPEC ha fortiat li cooperation con states, queles exporta petroleo, ma ne es membres del organisation. Inter ti states es Russia, li Unit States de America, Kazakstan, Oman e Mexico. Ti format anc have li nómine OPEC+.
Anguilla

**Anguilla**  es un insul archipelago in li sud del Atlantic Ocean in li Caribica, quel apartene al Reyatu Unit. It apartene al insul-gruppe del Litt Antilles. Li nómine del archipelago es derivat del italian form del parol anguille. Li archipelago es nóminat secun li max grand insul Anguilla.

Li archipalego es situat nord de Sant Martin (Insul) e ost de Puerto Rico. It have un longore de 25 kilometres e un largore de 10 kilometres. Li oficial lingue de Anguilla es anglesi.

Li archipelago Anguilla have 13.452 (2011) e un area de 96 quadrat-kilometres.

Li cité capital de Anguilla es The Valley, ma li max grand cité del archipelago es South Hill.

Li archipelago consiste except de Anguilla self ex pluri ínhabitat insules quam Anguillita
Blowing Rock, Dog Island, Little Scrub Island, Prickly Pear Cays, Scrub Island, Seal Island, Sombrero (Hat Island), Sandy Island
e Scilly Cay.

Li habitantes de Anguilla es in li grand majorité descendentes de sclaves de West-Africa.

## Historie
Desde circa li annu 400 Anguilla esset habitat del Arawak. Desde li annu 1650 li archipelago esset colonisat del Reyatu Unit e devenit un colonie del Reyatu Unit. 
* 1825 Anguilla es administrat de Sant Kitts e Nevis.
* 1882 Anguilla devenit parte de un federation con Sant Kitts e Nevis.
* 1958-1962 Anguilla esset parte del Federation del West Indians.
* 1967 Anguilla devenit parte de un federal state con Sant Kitts e Nevis. Pos to evenit un rebellion contra Sant Kitts e Nevis in Anguilla.
* 1969 Li Reyatu Unit inviat li armé a Anguilla e finit li self-declarat Republica de Anguilla.
* 1980 Anguilla devenit un propri transmarin territoria del Reyatu Unit.

## Economie
Por li economie de Anguilla li turisme lude un important rol, ma anc li sector de bankes es important.
Geraldine Hakewill

**Geraldine Hakewile** es un actoressa de television e cinemá de Australia. Ella nascet li 13-im de julí 1987 in Paris (Francia) e ella ludet li cardinal rol de *Beth* in li horrore-film Uninhabited da Bill Bennett.

Geraldine Hakewile studiat acter in Perth e es activ quam actoressa desde li annu 2008.

Geraldine Hakevile nascet in Paris (Francia), ma adultijat in Sydney.

Inter 2016 e 2018 Geraldine Hakevile ludet in li australian serie de television *Wanted* li rol de *Chelsea Babbage* e inter 2019 e 2021 in li australian serie de television *Ms Fisher's Modern Murder Mysteries* li cardinal rol de *Peregrine Fisher*.
Svilengrad

**Svilengrad** (bulgarian: Свиленград) es un cité in Bulgaria. It es situat in li sud del land in li Districte Haskovo al frontiera con Turcia e Grecia. Svilengrad es situat in un distantie de circa 2 kilometres al frontiera con Grecia e circa 14 kilometres distant del frontiera von Turcia.

Til li annu 1913 durant li era del Ottoman Imperie li cité portat li nómine *Cisr-i Mustafapaşa*, quel significa *Li Ponte de Mustafa Pasha*. Li fluvie Maritsa flue tra li cité e it es situat al excurrentes del montania Rhodopes.

Li cité have 16.364 (2024) habitantes e un area de 79,7 quadrat-kilometres.
Havel

Li **Havel** es un fluvie in li nord-ost de Germania. It have un longore de 334 kilometres e es li max long dextri afluente del fluvie Elbe. Li direct distantie inter fonte e estuarie del Havel es solmen 94 kilometres.

Li fonte del Havel es proxim de Ankershagen in li país federal Mecklenburg-Vorpommeria. It flue tra li países federal Mecklenburg-Vorpommeria, Brandenburgia, Berlin e Saxonia-Anhalt.

Li Havel flue tra li cités Berlin, Oranienburg, Brandenburg an der Havel, Potsdam, Hennigsdorf, Rathenow, Werder an der Havel e Hohen Neuendorf.

Li nómine Havel origina in li bass-sorabian lingue. In li bass-sorabian lingue li fluvie porta li nómine *Habola*.

Li Havel es un important transport-via por naves. Li fluvie supera un diferentie de altore de 42 metres.
Gillian Gilbert

**Gillian Gilbert** es un angles féminin musico e gitarrist. Ella nascet ye li 27-im de januar 1961 in Manchester e lude desde li annu successosi rock-musica gruppe New Order. Gilbert Gillian lude gitarre, keyboards e canta.

Li uncle de Gillian Gilbert instructet la luder gitarre. Unesim ella ludet in li punk musica-gruppe *the Inadequates*. In li aanu 1980 pos li suicide de Ian Curtis del rock-musica gruppe Joy Division Gillian Gilbert esset invitat luder in li gruppe New Order, quel esset format del ex-membrs de Joy Division.

Gillian Gilbert lude li gitarre e keyboard in li gruppe New Order, ma in quelc canzones del gruppe ella anc ha cantat.

Gillian Gilbert maritat in li annu 1994 Stephen Morris, quel lude li tambures in li rock musica-gruppe New Order. Li cuple have du filias e li familie habita in li village Rainow in Anglia.

Gillian Gilbert e su marito Stephen Morris forma desde li annu 1990 li gruppe The Other Two.
Julien Green

**Julien Green**, nascet quam *Julian Hartridge Green*, esset un francesi autor, qui havet li civitá del Unit States de America. Il nascet li 6-im de septembre 1900 in Paris e morit li 13-im de august 1998 in Paris.

Li genitores de Julien Green hat translocat del USA al Francia in li annu 1895. Julien Green nascet e adultijat in Francia. Il comensat studiar litteratura pos li fine del Unesim Guerre Mundal in Charlottesville (Virginia) in li USA, ma ne finit su studie.

In li annu 1972 Julien Green esset electet quam membre del Académie française, ma in li annu 1996 il abandonat su membrita in it.

Julien Green esset homosexual e esset in un relation con li autor Robert de Saint-Jean. 

Julien Green es sepultet in li austrian cité Klagenfurt.

## Ovre
Julien Green scrit in frances e ocasionalmen in anglesi. Il scrit romanes, racontas, essayes, pezzes de teatre e un biografie de Sant Francisco de Assisi.

In li annu 1942 Julien Green publicat su autobiografie *Souvenirs de jours heureux*.
Juliet Landau

**Juliet Rose Landau** es un actoressa de teatre, television e film de USA. Ella nascet li 30-im de marte 1965 in Los Angeles e ella devenit famosi per li serie de television *[[Buffy - li buchero de vampires]]* e in li serie de television Angel (Serie de television) li rol del alienat vampira *Drusilla* inter 1997 e 2003.

Juliet Landau es li filia del actores Martin Landau e Barbara Bain. Elle es del judeic orígine.

Juliet Landau es activ quam actoressa desde li annu 1980. Ella es anc professional dansera de ballette. Desde li annu 2008 Juliet Landau es anc activ quam film-director.

Juliet Landau es maritat con Deverill Weekes.
Kristianstad

**Kristianstad** es un cité in Svedia. It es situat in li sud-ost del land, Kristianstad apartene al provincia Skåne län e in li provincia historic Skåne. 

Li cité have 41.198 (2023) e un area de 21,41 quadrat-kilometres.

Li cité esset fundat in li annu 1614 del rey Christian IV de Dania. Dunc li nómine del cité significa Cité de Christian. Desde li annu 1658 Kristianstad apartene a Svedia per li Contracte de Roskilde. Inter 1719 e 1997 Kristianstad esset li cité capital del Comtia Kristianstad.

Por un long témpor Kristianstad esset un cité de garnison, ma it developat in un cité de comercie.

## Sport
Li handball-club IFK Kristianstad have su hem in li cité e lude in max alt liga de handball por mannes in Svedia. In li annu 2026 evenit quelc ludes del championatu mundel in li handball por mannes in Kristianstad.
Emily VanCamp

**Emily VanCamp** es un actoressa de Canada. Ella nascet ye li 12-im de may 1986 in Scucog (Ontario) e ludet inter 2002 e 2006 in li serie de television Everwood li rol de *Amy Abbott*. 

Emily VanCamp es activ quam actoressa desde li annu 1998. In li annu 2005 Emily VanCamp ludet li rol de *Emily* in li curt horror-film Rings e li horror-film The Ring Two. Inter 2011 e 2015 ella ludet li cardinal rol de *Emily Thorne* in li serie de television Revenge.

Emily VanCamp es maritat desde li annu 2018 con li actor Josh Bowman, qui anc ludet in li serie de television Revenge. Lu cuple have du fiilas e li familie habita in Los Angeles. Emily VanCamp parla fluentmen frances.
Rebecca Shoichet

**Rebecca Shoichet** es un actoressa de Canada. Ella ye li 16-im de februar 1986 in Sydenham, Ontario e es activ quam voce-actoressa por japanes animé-filmes.

Rebecca Shoichet anc lude quam actoressa de teatre. Ella anc labora quam instructora por voce-actores.

Rebecca Shoichet es activ quam actoressa desde li annu 1991. Desde li annu 2002 ella es maritat con Randall Stoll e li cuple have du infantes.
Uroš Kojadinović

**Uroš Kojadinović** (serbian scrit: Урош Којадиновић) es un professional handball-lusora de Serbia. Il nascet ye li 26-im de septembre 200 in Subotica e lude desde li annu 2024 por li frances handball-club Fenix Toulouse Handball.

Uroš Kojadinović es 1,86 metres alt.

## Clubs
* 2016-2021 Spartak Subotica (Handball) (Serbia)
* 2021-2024 RK Partizan Beograd (Serbia)
* 2024–	Fenix Toulouse Handball (Francia)

## International
Uroš Kojadinović lude desde li annu 2022 por li National representation de Serbia in li handball por mannes. Til li 23-im de januar 2026 il ludet 23 vezes por li Serbia e jettat 67 goles. Uroš Kojadinović partiprendet con li National representation de Serbia in li handball por mannes in li championatu europan de handball por mannes 2026.

## Successes
* 2022 Bronze-medallie con National representation de Serbia in li handball por mannes in li Ludes del Mediterraneo.
* 2024 Bocale de Serbia con RK Partizan Beograd.
Melissa Naschenwang

**Melissa Naschenwang** es un austrian féminin musico e cantatora. Ella nascet ye li 11-im de julí 1990 in Villach e fa folkore-pop musica e es tre successosi in Austria e Svissia.

Melissa Naschenwang comensat studiar jurisprudentie, ma abandonat li studie por su cariera quam musico. Desde li annu 2010 ella ha aparit in diversi competiones de folkore-musica in li television.

Melissa Naschenwang liga in su musica elementes del austrian folkore con elementes de pop musica, german *[[schlager]]* e rock musica. Ella self nomina su stil de musica *Lebenhosenrock*.

Melissa Naschenwang canta e lude gitarre e li acordeon.

## Albumes
* 2011 Oanfoch schen, oanfoch du (Simpic bell, simplic tu)
* 2014 Gänsehautgefühl
* 2017 Kunterbunt
* 2019 Wirbelwind
* 2020 LederHosenRock
* 2022 Glück
* 2025 Alpenbarbie

## Ligamentes extern
* Li internet-págine de Melissa Naschenwang